## Administrasjon av kurs

Som opplæringsansvarlig skal du holde kurs eller fagdager for dine tillitsvalgtkolleger. En viktig del av forberedelsene har selvfølgelig med fagstoffet og pedagogikken knyttet til det du skal presentere å gjøre. Men et vellykket kurs trenger også en god administrativ gjennomføring.

Her er noen tips til deg for å få forberedelsene til å gli lettest mulig.

|  |  |  |  |
| --- | --- | --- | --- |
| **Oppgave** | **Tidsplan** | **Ansvarlig** | **Annet** |
| Avklare de tillitsvalgtes behov for opplæring – hvilke tema skal settes på dagsordenen i løpet av året | Gjerne i første møte blant tillitsvalgte hvert år.  | Hovedtillitsvalgt (HTV) eller den vedkommende har delegert opplæringsansvaret til (Opplæringsansvarlige – OA) | Den hovedtillitsvalgte kjenner etter hvert sine tillitsvalgte og vet hvilke behov de har for utvikling. HTV bør derfor ha klare meninger om hvilke tema som skal settes på dagsordenen. |
| Økonomi | I begynnelsen av året | HTV/OA | Hvilke økonomiske rammer har vi for å avholde opplæring av tillitsvalgte? |
| Innkalle til kurs | Så raskt som mulig, og senest en måned før kursdatoen | HTV/OA, men kan delegeres |  |
| Fordele oppgaver | Senest en måned før kurset | HTV/OA |  |
| Booke møterom | Senest en måned før kuset | HTV/OA, men kan delegeres |  |
| Administrere påmeldinger | Rett etter at kursinvitasjon er sendt ut | HTV/OA, men kan delegeres |  |
| Bestille mat  | Senest en måned før kuset | HTV/OA, men kan delegeres | Er det behov for mat, kaffe, te, vann, frukt? Er det midler til det? |
| Bestille materiell fra Finansforbundet sentralt | Seneste to uker før kurset | HTV/OA, men kan delegeres | Materiell bestilles gjennom å sende en e-post til info@finansforbundet.noDu kan bestille brosjyrer, penner, blokker, etc. |
| Bestille eksterne forelesere | Senest en måned før kurset | HTV/OA, men kan delegeres | Trenger vi eksterne til å hjelpe oss? De eksterne må få en oppdragsbeskrivelse med målsetting for kurset, antall deltakere, tid etc. |
| Gjennomføre kurset | Selve kursdagen | HTV/OA, men kan delegeres | Praktisk og pedagogisk gjennomføring av kurset. |